b'\n_START_ARTICLE_\nKapp Rubin\n_START_PARAGRAPH_\nKapp Rubin er en odde p\xc3\xa5 \xc3\xb8stsiden av Brennevinsfjorden p\xc3\xa5 Nordaustlandet, Svalbard. _NEWLINE_En historisk hendelse er knyttet til dette stedet, det var at luftskipet \xc2\xabItalia\xc2\xbb som under ledelse av Umberto Nobile havarerte p\xc3\xa5 vei tilbake til Ny-\xc3\x85lesund, hvor seks omkom og 10 var strandet med gondolen p\xc3\xa5 den drivende pakkisen. En av de st\xc3\xb8rste internasjonale redningsaksjonen i polare str\xc3\xb8k noensinne ble iverksatt, hvor over 1500 mennesker fra syv ulike nasjoner deltok. Kapp Rubin ble brukt som base for redningsaksjonen. Kartene over Nordaustlandet var p\xc3\xa5 den tiden d\xc3\xa5rlige og upresise, og de som deltok i redningsaksjonen hadde ikke kommunikasjonsutstyr, ingen riktige kart og ingen hjelp utenfra. Under redningsaksjonen omkom blant annet Roald Amundsen sammen med mannskapet i det franske Latham 47-flyet et sted utenfor Bj\xc3\xb8rn\xc3\xb8ya. Det skulle g\xc3\xa5 48 dager f\xc3\xb8r alle de overlevende fra Luftskipet \xc2\xabItalia\xc2\xbb hadde blitt hentet ut fra den drivende pakkisen. _NEWLINE_Kapp Rubin har sitt navn etter den svenske landm\xc3\xa5ler Sven Tryggve Salomon Rubin.'